ܘܲܪܲܩܬܵܐ ܕܡܲܘܕܥܵܢܘܼܬܵܐ

**ܣܢܲܕܬܵܐ ܙܘܼܙܵܢܵܝܬܵܐ ܕܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܡܵܨܝܼ ܕܩܲܒܠܝܼܠܵܗ**

**ܐܲܚܬܘܿܢ، ܐܲܝܟ݂ ܚܲܕ ܦܲܪܨܘܿܦܵܐ ܕܐܝܼܬܠܹܗ ܡܥܲܘܟܘܼܬܵܐ، ܒܲܠܟܵܐ ܕܡܵܨܝܼܬܘܿܢ ܕܩܲܒܠܝܼܬܘܿܢ ܗܲܝܲܪܬܵܐ ܡܸܢ ܓܲܙܵܐ ܕܗܲܝܲܪܬܵܐ ܕܡܲܦܠܸܚܵܢܘܼܬܵܐ (**Employment Assistance Fund (EAF)**) ܒܢܝܼܫܵܐ ܕܦܵܪܥܝܼܬܘܿܢ ܩܵܐ ܫܘܼܚܠܵܦܹܐ ܕܦܝܵܫܵܐ ܝܢܵܐ ܥܒ݂ܝܼܕܹܐ ܓܵܘ ܕܘܼܟܵܐ ܕܦܘܼܠܚܵܢܵܐ ܘܩܵܐ ܐܲܣܵܢܹܐ ܕܣܢܝܼܩܹܐ ܝܬܘܿܢ ܐܸܠܲܝܗܝ ܗܵܕܟ݂ܵܐ ܕܡܵܨܝܼܬܘܿܢ ܕܬܲܡܸܡܝܼܬܘܿܢ ܠܹܐ ܫܘܼܓ݂݇ܠܵܘܟ݂ܘܿܢ. ܐܵܦ ܡܵܨܝܼܬܘܿܢ ܕܩܲܒܠܝܼܬܘܿܢ ܗܲܝܲܪܬܵܐ ܙܘܼܙܵܢܵܝܬܵܐ ܡܸܢ** EAF **ܕܦܵܪܥܝܼܬܘܿܢ ܩܵܐ ܗܲܝܲܪܬܵܐ ܕܣܢܝܼܩܹܐ ܝܬܘܿܢ ܐܸܠܵܗ ܒܡܲܫܲܟ݂ܚܬܵܐ ܕܦܘܼܠܚܵܢܵܐ ܘܗܲܕܲܪܬܵܐ ܕܓܵܢܵܘܟ݂ܘܿܢ ܩܵܐ ܐܝܼܡܵܢ ܕܫܲܪܝܼܬܘܿܢ ܦܠܵܚܵܐ.**

**ܐܲܢܹܐ ܝܢܵܐ ܚܲܕܟܡܵܐ ܡܸܢ ܡܸܢܕܝܼܵܢܹܐ ܐܲܝܢܝܼ ܕ** EAF **ܡܵܨܹܐ ܕܦܵܪܸܥ ܩܵܐܠܲܝܗܝ:**

* **ܫܘܼܚܠܵܦܹܐ ܘܐܲܣܵܢܹܐ ܓܵܘ ܕܘܼܟܵܐ ܕܦܘܼܠܚܵܢܵܐ، ܬܸܩܢܘܿܠܘܿܓ݂ܝܼܵܐ ܡܗܲܝܸܪܵܢܬܵܐ، ܐܲܣܵܢܹܐ ܐܹܠܸܩܬܪܘܿܢܵܝܹܐ ܘܕܝܵܗܒ݂ܫܩܵܠܵܐ؛**
* **ܐܲܣܵܢܹܐ ܕܬܸܩܢܘܿܠܘܿܓ݂ܝܼܵܐ ܕܝܵܗܒ݂ܫܩܵܠܵܐ؛**
* **ܬܲܪܓܲܡܬܵܐ ܒܠܸܫܵܢܵܐ ܕܐܘܿܣܠܵܢ (ܠܸܫܵܢܵܐ ܕܪܘܼܫܡܹܐ ܕܐܘܿܣܬܪܵܠܝܼܵܐ)؛**
* **ܚܘܼܪܙܹܐ ܕܟܘܿܡܦܝܘܿܬܵܪ ܘܚܘܼܕܵܬܹܐ ܕܚܘܼܪܙܹܐ ܕܟܘܿܡܦܝܘܿܬܵܪ؛**
* **ܚܘܼܪܙܹܐ ܕܝܼܠܵܢܵܝܹܐ ܕܣܢܲܕܬܵܐ ܘܕܬܘܼܠܡܵܕܵܐ؛**
* ܫܘܼܚܠܵܦܹܐ ܓܵܘ ܐܘܿܬܡܘܿܒܵܝܠܹܐ ܕܦܘܼܠܚܵܢܵܐ؛ ܘ
* ܚܸܠܡܲܬܹܐ ܕܣܢܲܕܬܵܐ ܡܘܼܩܪܸܒ݂ܹܐ ܒܝܲܕ ܚܲܒܝܼܪܹܐ ܩܵܐ ܐܵܢܝܼ ܦܲܠܵܚܹܐ ܕܐܝܼܬܠܗܘܿܢ ܡܲܪܥܹܐ ܕܗܵܘܢܵܐ ܐܵܘ ܫܓ݂ܘܼܫܝܹܐ ܕܝܘܼܠܦܵܢܵܐ.

ܩܵܐ ܒܘܼܫ ܙܵܘܕܵܐ ܡܲܘܕܥܵܢܘܼܬܵܐ ܒܘܼܬ EAF، ܪ݇ܚܘܿܫܘܼܢ ܠܫܵܘܦܵܐ www.jobaccess.gov.au ܐܵܘ ܗܲܡܙܸܡܘܿܢ ܥܲܡ ܚܲܕ ܡܵܠܘܿܟ݂ܵܐ ܕ JobAccess ܥܲܠ ܬܹܠܝܼܦܘܿܢ ܡܸܢܝܵܢܵܐ 1800 464 800 – ܒܸܕ ܦܵܪܥܝܼܬܘܿܢ ܩܵܐ ܩܪܵܝܵܬܹܐ ܕܡܸܢ ܬܹܠܝܼܦܘܿܢܹܐ ܡܸܫܬܲܢܝܵܢܹܐ (ܡܘܿܒܵܝܠ).